Et mindre privatfly er nødlandet i Aalborg Lufthavn torsdag klokken 11:35. De første meldinger går på, at der var røg i cockpittet. Ifølge Nordjyllands Beredskab har piloten fortalt, at hjulene heller ikke ville gå ned. Der var fire personer om bord på flyet. De er alle kommet ud i god behold. Politi og redningsmandskab er til stede i Aalborg Lufthavn. - De fire personer sidder i hver deres ambulance til kontrol, fortæller indsatsleder Nils Eltzholtz fra Nordjyllands Beredskab. Der er tale om et propelfly med udenlandske passagerere. De ville først nødlande i Thisted, men det endte altså med at blive i Aalborg. Imens de var i luften fik de stoppet røgudvikingen. - Ifølge piloten havde de slukket nogle komponenter, og det havde betydet, at der ikke kom yderligere røg, siger indsatslederen. Nødlandingen foregik ved, at piloten fløj langsomt ind over landingsbanen, og gik herefter ned på maven.Flyet gled ind på en græsplæne. Opdateres...
Et mindre civilt propelfly er nødlandet i Aalborg Lufthavn. De fire personer er kommet ud i god behold.